Dié ouens is bekend vir goeie gebruikte motors | News24
Dié ouens is bekend vir goeie gebruikte motors
=Nelson, Hannes en William.
Hannes Meyer Motors op Despatch, is landwyd bekend vir hulle goeie diens en puik gebruikte voertuie en vier vanjaar sy 10de bestaansjaar.
Kliënte kom keer-op-keer terug na Hannes Meyer Motors om 'n volgende voertuig daar te koop. Of kliënte verwys hul vriende en familie daarheen vir die aankoop van voertuie.
Hannes Meyer Motors wil daarom elke kliënt bedank vir hul lojaliteit en voortdurende ondersteuning.
Die span by dié motorhandelaar is gesellig en hou van mense. Daarom maak hul tyd vir 'n bietjie gesels of raadgee en een keer 'n week word daar gebraai, want by Hannes Meyer Motors is dit mos lekker!
Die eienaar, Hannes Meyer, ook bekend as Mr Hotrod weens sy uitgebreide versameling van veteraanmotors, gee om vir sy kliënte en loop die ekstra myl om hul gelukkig te hou.
Dit is 'n familiebesigheid en Hannes se vrou Zuzette Meyer, staan rotsvas by hom en bestuur die finansierings-afdeling van die besigheid. Sy word bygestaan deur dogter Megan Meyer Jonker wat tans studeer. Hul ander spruit Ivanka is nog op skool, maar is gereeld by die besigheid.
Marlene Grobler hanteer die administratiewe kant, doen registrasies van die voertuie en tussendeur sorg sy vir heilsame koffie so tussendeur die verkoop van voertuie.
Simon Bezuidenhout is 'n handige nutsman en sy hande staan vir niks verkeerd nie. Hy help oral waar hy kan.
Die blinkmakers, William en Nelson kom al jare saam met Hannes Meyer Motors en sorg dat al die voertuie sowel as die perseel altyd netjies en skoon is.
Kobus Alberts is 'n nuwe toevoeging tot die span. Hy was vir jare die bestuurder van Nissan op Uitenhage en 'n bekende radiopersoonlikheid. Hy en Hannes kén die gebruikte voertuigmark en vul mekaar uitstekend aan.
Dié gedugte span is van plan om Hannes Meyer Motors in die volgende 10 jaar behoorlik te laat groei!